b"\n_START_ARTICLE_\nHajime Kazumi\n_START_SECTION_\nNuoruus\n_START_PARAGRAPH_\nKazumi syntyi Kawasakissa, jossa h\xc3\xa4nen is\xc3\xa4ns\xc3\xa4 tutustutti poikansa Kyokushin karateen ala-asteella. Tuolloin Kazumi ei ollut t\xc3\xa4ysin kiinnostunut karatesta, kunnes 13-vuotiaana h\xc3\xa4n vieraili Kyokushinin p\xc3\xa4\xc3\xa4majassa. Kazumia kiinnosti harjoitteleminen vuorilla, kuten h\xc3\xa4n oli n\xc3\xa4hnyt aikaisemmin karatekoiden tekev\xc3\xa4n niin. High Schooliin p\xc3\xa4\xc3\xa4sty\xc3\xa4 Kazumi muutti l\xc3\xa4hemm\xc3\xa4ksi Kyokushin salia, jossa h\xc3\xa4nen opettajaan toimi Tsuyoshi Hiroshige. Kazumi harjoitteli karatekoiden kanssa, kuten Kenji Midori, Sadao Sakai, Yamaki Takeshi ja Tatsuya Iwasaki. Kazumi sijoittui toiseksi ensimm\xc3\xa4isess\xc3\xa4 high school turnauksessa ollessaan 17-vuotias.\n_START_SECTION_\nKilpaura\n_START_PARAGRAPH_\nKazumi kilpaili menestyksekk\xc3\xa4\xc3\xa4sti ensimm\xc3\xa4iss\xc3\xa4 Japanin mestaruuskilpailuissa 1992, jolloin h\xc3\xa4n sijoittui toiseksi h\xc3\xa4vitty\xc3\xa4\xc3\xa4n loppuottelussa Yoshihiro Tamuralle. Kaksikko kohtasi toisensa uudelleen seuraavan vuoden Japanin mestaruuskisoissa, jossa t\xc3\xa4ll\xc3\xa4 kertaa Kazumi vei voiton ja otti samalla ensimm\xc3\xa4isen mestaruutensa. H\xc3\xa4n jatkoi menestyst\xc3\xa4\xc3\xa4n ottelemalla j\xc3\xa4lleen mestaruudesta my\xc3\xb6s vuoden 1994 kilpailuissa. Kazumi kuitenkin h\xc3\xa4visi loppuottelussa Yamaki Takeshille._NEWLINE_Kazumi osallistui my\xc3\xb6s World Openiin 1995, jossa h\xc3\xa4n sijoittui toiseksi. T\xc3\xa4ll\xc3\xa4 kertaa Kazumi h\xc3\xa4visi loppuottelussa Kenji Midorille, joka oli World Openin hallitseva mestari. Kazumi jatkoi 1990-luvulla menestyst\xc3\xa4\xc3\xa4n voitettuaan uransa toisen Japanin mestaruuden avoimessa painoluokassa 1996. H\xc3\xa4n voitti loppuottelussa Garry O'Neillin. Kaksikko kohtasi my\xc3\xb6s vuoden 1997 Japanin mestaruuskilpailuissa, jossa Kazumi oli toistamiseen parempi. Mestaruus oli samalla Kazumille uran kolmas ja h\xc3\xa4n oli tasoissa Keiji Sanben kanssa, joka voitti 1980-luvulla Japanin mestaruuden kolmesti. Kazumi lopulta rikkoi enn\xc3\xa4tyksen voitettuaan nelj\xc3\xa4nnen Japanin mestaruuden 1998. T\xc3\xa4ll\xc3\xa4 kertaa h\xc3\xa4n voitti loppuottelussa Yoshihiro Tamuran. Seuraavana vuonna 1999 Kazumi osallistui toisen kerran World Openiin, jossa h\xc3\xa4n eteni edellisen turnauksen tapaan loppuotteluun. T\xc3\xa4ll\xc3\xa4 kertaa h\xc3\xa4n kohtasi Francisco Filhon, jolle Kazumi h\xc3\xa4visi tuomari\xc3\xa4\xc3\xa4nin._NEWLINE_2000-luvulle tultaessa Kazumi otteli viel\xc3\xa4 kahdessa turnauksessa menestyksekk\xc3\xa4\xc3\xa4sti. Ensimm\xc3\xa4inen n\xc3\xa4ist\xc3\xa4 oli historian toinen painoluokallinen maailmanmestaruuskilpailut, jossa Kazumi voitti uransa ensimm\xc3\xa4isen maailmanmestaruutensa yli 90-kiloisten sarjassa. H\xc3\xa4n oli aiemmin h\xc3\xa4vinnyt World Openissa maailmanmestaruuden kahdesti per\xc3\xa4kk\xc3\xa4in. Kazumi kilpaili viel\xc3\xa4 viimeisen kerran vuoden 2002 Japanin mestaruuskilpailuissa, jossa h\xc3\xa4n otti uransa viidennen mestaruuden voitettuaan loppuottelussa Hitoshi Kiyama.\n_START_SECTION_\nKilpauran p\xc3\xa4\xc3\xa4tt\xc3\xa4minen\n_START_PARAGRAPH_\n24. marraskuuta 2002 Kazumi erosi Kyokushinista (IKO1) liitty\xc3\xa4kseen uuteen j\xc3\xa4rjest\xc3\xb6\xc3\xb6n Kyokushin-kan (IKO6), jota johti my\xc3\xb6s entinen kyokushin-ottelija Hatsuo Royama, sek\xc3\xa4 h\xc3\xa4nen opettajansa Tsuyoshi Hiroshige. Kazumi ilmoitti syykseen tavoitellessaan todellista budo karatea. My\xc3\xb6hemmin h\xc3\xa4n erosi Kyokushin-kan j\xc3\xa4rjest\xc3\xb6st\xc3\xa4 ja perusti oman itsen\xc3\xa4isen ryhm\xc3\xa4n Tokioon."